AURUM styrkir Bleiku slaufuna með myndarlegu framlagi á 20 ára afmæli fyrirtækisins Guðbjörg Kristín Ingvarsdóttir , skartgripahönnuður í AURUM Bankastræti , afhenti Krabbameinsfélaginu ríflega 3.000.000 kr. styrk nú á aðventunni . Bleika slaufan 2019 var hönnuð af Guðbjörgu sem kom fram með spennandi nýjung því í fyrsta sinn var Bleika slaufan hálsmen . Þessari nýbreytni vargríðarlega vel tekið og seldust öll þau 35 þúsund eintök sem framleidd voru . Bleika slaufan 2019 var einnig framleidd í tökmörkuðu magni úr gulli og silfri og voru þær slaufur til sölu hjá AURUM , MEBA , Djúldesign , Gulli og silfri , Gullkúnst og hjá Krabbameinsfélaginu . Alls seldust 237 gull - og silfurslaufur . Ágóði sölunnar var alls kr. 3.064.410 og þá upphæð afhenti Guðbjörg þeim Höllu Þorvaldsdóttur og Kolbrúnu Silju Ásgeirsdóttur frá Krabbameinsfélaginu nú á dögunum . Þá var framleidd demantsnæla og demantshálsmen úr 14 karata gulli . Þessi gripir eru aðeins til í einu eintaki og eru til sýnis og sölu í verslun AURUM í Bankastræti . Um leið og við þökkum Guðbjörgu fyrir einstaklega ánægjulegt og farsælt samstarf óskum við henni og manni hennar , Karli J. Jóhannssyni til hamingju með 20 ára afmæli AURUM en fyrirtækið hefur fest sig í sessi sem eitt glæsilegasta hönnunarmerki landsins . Í tilefni afmælisins hefur verið gefin út sérstök afmælislína , Erika , sem skyld er hönnun Bleiku slaufunnar 2019 . Stuðningur almennings og fyrirtækja mikilvægur „ Söfnunarfé Bleiku slaufunnar stendur undir stórum hluta þeirrar fjölbreyttu starfsemi sem Krabbameinsfélagið stendur fyrir á endurgjalds , svo sem ráðgjöf , stuðningur , námskeið , fræðsla , forvarnarstarfsemi , hagsmunagæsla og rannsóknir “ segir Halla Þorvaldsdóttir framkvæmdastjóri félagsins . „ Stuðningur almennings og fyrirtækja eins og AURUM er félaginu afar mikilvægur enda fer öll starfsemi félagsins fram fyrir söfnunarfé “ .